open-index/open-wikipedia-markdown huggingface dataset:
মণিকূট

**মণিকূট** হল অসমের বৈষ্ণব সংস্কৃতির একটি উল্লেখযোগ্য সম্পদ৷ অসমের প্ৰায় প্ৰতিটি গ্রামে নামঘরের সংলগ্ন মণিকূট দেখা যায়৷ নামঘর অথবা কীৰ্তনঘরটি পূর্ব-পশ্চিম মুখে থাকে৷ নামঘরটির পূৰ্ব প্ৰকোষ্ঠের সঙ্গে সাদৃশ্য রেখে মণিকূটটি উত্তর-দক্ষিণ মুখে তৈরি করা হয়৷ এই মণিকূটের মাঝে সিংহাসন বা গুরু আসন স্থাপন করে সেখানে মহাপুরুষ শ্ৰীমন্ত শংকরদেব ও শ্ৰীমন্ত মাধবদেবের কীৰ্তন-দশম, ঘোষা ও রত্নাবলীর যেকোনো একটি পুঁথি সযত্নে স্থাপন করা হয়৷ মণিকূট শব্দের মূলগত অৰ্থ হ’ল রত্ন সজ্জিত ঘর। মণিকূটগুলি সাধারণত দু'চালা৷ বরপেটা সত্ৰের মণিকূটটি চারচালা৷ চালগুলি ভাঁজযুক্ত এবং দেখতে বৰ্তুলাকার৷ সেজন্য একে বলা হয় ভাঁজঘর। প্ৰত্নতাত্ত্বিক রাজমোহন নাথ বৌদ্ধ গ্ৰন্থে উল্লিখিত বাঙ্গলার গৃহ থেকে ভাঁজঘর শব্দটি এসেছে বলে সাব্যস্ত করেছেন৷ মণিকূটটি দেখতে দেবগৃহের শিখরের মত জমকালো না হলেও এর একটা নিজস্ব বৈশিষ্ট আছে৷ অসমের একস্থান থেকে অন্যস্থানে ছড়িয়ে থাকা অগণিত নামঘর ও মণিকূটসমূহ নিয়ে শংকরীয় সংস্কৃতি আজও জীবন্ত ও গতিশীল হয়ে আছে৷

## তথ্যসূত্র
 
## বহিঃসংযোগ

বিষয়শ্রেণী:আসামের সংস্কৃতি
ডেভিড গ্রীন

**ডেভিড মাইকেল গ্রীন** (; জন্ম: ১০ নভেম্বর, ১৯৩৯ - মৃত্যু: ১৯ মার্চ, ২০১৬) কার্নারফোনশায়ারের লানেনগান এলাকায় জন্মগ্রহণকারী ওয়েলসীয় বংশোদ্ভূত প্রথম-শ্রেণীর বিখ্যাত ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও গ্লুচেস্টারশায়ারের প্রতিনিধিত্ব করাসহ অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ ডানহাতে ব্যাটিং উদ্বোধনে নামতেন। এছাড়াও ডানহাতে মিডিয়াম পেস বোলিং করতেন **ডেভিড গ্রীন**।

## শৈশবকাল
ওয়েলসের কার্নারফোনশায়ারের লানেনগান এলাকায় ডেভিড গ্রীনের জন্ম। পরিপাটি চুলের অধিকারী ছিলেন তিনি। প্রায়শই ডানহাতে ব্যাটিং উদ্বোধনে মাঠে নামতেন। এছাড়াও মিডিয়াম পেস বোলার হিসেবে সুনাম ছিল তার। ম্যানচেস্টার গ্রামার স্কুলে পড়াশোনা করেছেন। পরবর্তীতে অক্সফোর্ডের ব্রাসেনোজ কলেজে অধ্যয়ন করেন তিনি। ১৯৫৯ থেকে ১৯৬১ সাল পর্যন্ত তিন বছর ঐ কলেজে দলের নিয়মিত ও সফলতম খেলোয়াড়ে পরিণত হয়েছিলেন।

## কাউন্টি ক্রিকেট
ছুটির দিনগুলোয় ল্যাঙ্কাশায়ারের পক্ষে খেলতেন। প্রথম মৌসুমেই সহস্রাধিক রান তুলেন। তবে বিশ্ববিদ্যালয় মৌসুমে নিজেকে মেলে ধরতে ব্যর্থ হন। ১৯৬২ সালে ল্যাঙ্কাশায়ারের পক্ষে প্রায়শঃই অংশ নিতেন।

১৯৬৩ সালে এক বছর লীগ ক্রিকেট থেকে দূরে ছিলেন ডেভিড গ্রীন। ১৯৬৪ সালে ল্যাঙ্কাশায়ারে ফিরে আসেন ও তিন মৌসুমে নিয়মিতভাবে প্রথম একাদশে খেলতে থাকেন। ১৯৬৫ সালে ৩৫টি প্রথম-শ্রেণীর খেলায় অংশগ্রহণের সুযোগ হয় তার। দুই সহস্রাধিক রান সংগ্রহ করলেও কোন সেঞ্চুরির সন্ধান পাননি তিনি। এরফলে সেঞ্চুরিবিহীন অবস্থায় এক মৌসুমে সর্বোচ্চ রানের নতুন রেকর্ড গড়েন। ঐ মৌসুমে ব্যক্তিগত সর্বোচ্চ রান করেছিলেন ৮৫। ১৯৩৫ সালে সি.বি. হ্যারিস সেঞ্চুরিবিহীন অবস্থায় ১৭০৯ রান করেন। এছাড়াও ১৯৭০ সালের পর দেড় হাজার রান সংগ্রহকারী কোন ব্যাটসম্যানকেই সেঞ্চুরি ছাড়া দেখা যায়নি। ১৯৬৬ সালে মাঝারিমানের মৌসুম অতিবাহনের পর আঘাতপ্রাপ্ত হন ও ১৯৬৭ সালে দলের বাইরে অবস্থান করতে বাধ্য হন। ঐ মৌসুম শেষে ল্যাঙ্কাশায়ার ত্যাগ করার অনুমতিপত্র পেলে গ্লুচেস্টারশায়ারে চলে যান।

১৯৬৮ সালে নতুন কাউন্টি দলে ডেভিড গ্রীনের আক্রমণধর্মী ব্যাটিংয়ের কারণে বেশ দেরীতে ইংল্যান্ড দলের উদ্বোধনী ব্যাটসম্যান হিসেবে অন্তর্ভূক্তির সম্ভাবনা দেখা দেয়। ঐ মৌসুমে ৪০ ঊর্ধ্ব গড়ে ২,১৩৭ রান তুলেছিলেন তিনি। এ পর্যায়ে একমাত্র সম্মাননা হিসেবে ১৯৬৯ সালে উইজডেন কর্তৃক অন্যতম বর্ষসেরা ক্রিকেটারে মনোনীত হন।

## ব্যক্তিগত জীবন
১৯৬৯ ও ১৯৭০ সালে আরও দুইটি মাঝারিমানের খেলা উপহার দেয়ার পর প্রথম-শ্রেণীর ক্রিকেট খেলা থেকে দূরে সরে আসেন। এরপর, ব্যবসা ও সাংবাদিকতার দিকে ঝুঁকে পড়েন তিনি। ১৯৮২ থেকে ২০০৯ সাল পর্যন্ত ডেইলি টেলিগ্রাফে ক্রিকেট ও রাগবি খেলাকে ঘিরে লিখতে থাকেন। ক্রিকেটের পাশাপাশি রাগবি খেলায় দক্ষতা প্রদর্শন করেছেন তিনি। সেল আরএফসি’র পক্ষে রাগবি ইউনিয়নে অংশ নিতেন।

১৯ মার্চ, ২০১৬ তারিখে ৭৬ বছর বয়সে ইংল্যান্ডের ডেভনে ডেভিড গ্রীনের দেহাবসান ঘটে।

## তথ্যসূত্র

## বহিঃসংযোগ
* 
* 
* টেলিগ্রাফে ডেভিড গ্রীনের শোকসংবাদ 

বিষয়শ্রেণী:১৯৩৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:অক্সফোর্ড বিশ্ববিদ্যালয়ের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:ওয়েলসীয় ক্রিকেটার
বিষয়শ্রেণী:ব্রেসনোজ কলেজ, অক্সফোর্ডের প্রাক্তন শিক্ষার্থী
বিষয়শ্রেণী:টি. এন. পিয়ার্স একাদশের ক্রিকেটার
রায়পুর জেলা

**রায়পুর জেলা** ভারতের ছত্তীসগঢ় রাজ্যের একটি জেলা। রায়পুর শহরে জেলা প্রশাসনের সদর দপ্তর অবস্থিত। জেলাটি খনিজ সম্পদে সমৃদ্ধ। অনেক বন্যপ্রাণ অভয়ারণ্য এবং দর্শনীয় স্থান আছে এই জেলাতে। জেলার জনসংখ্যা ৪০ লক্ষ।

২০১১ সালের হিসাবে এটি ছত্তীসগঢ়ে সবচেয়ে বেশি জনসংখ্যাযুক্ত জেলা (২১ টির মধ্যে)।

## ইতিহাস
রায়পুর জেলা একসময়ে দক্ষিণ কোসালের অংশ ছিল এবং মৌর্য সাম্রাজ্যের অন্তর্গত ছিল। রায়পুর শহরটি হাইতি রাজাদের রাজধানী ছিল, দীর্ঘদিন ধরে তারা ছত্তিশগড়ের ঐতিহ্যগত দুর্গ নিয়ন্ত্রণ করেছিল। রায়পুর শহরটি ৯ শতকের পর থেকেই বিদ্যমান, শহরটির দক্ষিণ অংশে পুরাতন স্থান এবং দুর্গগুলির ধ্বংসাবশেষ দেখা যায়। দ্বিতীয় পর্যায়ে খ্রিস্টপূর্ব তৃতীয় শতাব্দী পর্যন্ত সাতবাহন রাজারা এই অংশটি শাসন করেছিলেন।
## ভৌগোলিক অবস্থান
জেলাটি ২২°৩৩' উত্তর থেকে ২১°১৪' উত্তর অক্ষাংশ এবং ৮২°৬' পূর্ব থেকে ৮১°৩৮' পূর্ব দ্রাঘিমাংশের মধ্যে অবস্থিত। এটি উত্তরে মহানদী উপত্যকা এবং দক্ষিণ ও পূর্বের সীমান্তবর্তী অংশে পাহাড় অবস্থিত। সুতরাং, জেলাটি দুটি প্রধান ভূমিরূপে বিভক্ত: ছত্তীসগঢ় সমভূমি এবং পাহাড়ী এলাকা।

রায়পুর জেলার উত্তরে বিলাসপুর জেলা। দক্ষিণে ধামতড়ি জেলা ও গরিবান্দ জেলা। পূর্ব দিকে মহাসমুন্ড জেলা এবং পশ্চিমে দুর্গ জেলা।

মহানদী এই জেলার প্রধান নদী।
### জলবায়ু

## বিভাগ
রায়পুর জেলা প্রশাসকীয়ভাবে ১৩ টি তহসিল এবং ১৫ রাজস্ব ব্লকে বিভক্ত। এতে দুটি লোকসভা কেন্দ্র (রায়পুর ও মহাসমুন্ড) এবং ১৩ টি বিধানসভা (ছত্তিশগড় বিধানসভা) নির্বাচনী এলাকা রয়েছে। এই অঞ্চলের প্রধান ফসল ধান। এই জেলায় ৫০ টিরও বেশি বড় ও মাঝারী ধরনের শিল্প রয়েছে, যা ১০,০০০ এরও বেশি লোককে চাকরি দিয়েছে।
## জনসংখ্যার উপাত্ত
২০১১ সালের আদমশুমারি অনুসারে রায়পুর জেলার জনসংখ্যা ৪০,৬২,১৬০ জন, যা প্রায় লাইবেরিয়া বা মার্কিন যুক্তরাষ্ট্রের অরেগন রাজ্যের জনসংখ্যার সমান। এটি  জনসংখ্যার হিসাবে ভারতের জেলাগুলির মধ্যে ৫৩ তম স্থান অধিকার করেছে (মোট ৬৪০ টির মধ্যে)। জেলার জনসংখ্যা ঘনত্ব হল প্রতি বর্গ কিলোমিটারে ৩১০ জন (৮০০/বর্গ মাইল) অধিবাসী। ২০০১-২০১১ দশকে তার জনসংখ্যা বৃদ্ধির হার ছিল ৩৪.৬৫%। প্রতি ১০০০ জন পুরুষের বিপরীতে রায়পুর জেলায় ৯৮৩ জন নারী রয়েছেন এবং জেলার শিক্ষার হার হল ৭৬.৪৩%।
### ভাষাসমূহ
অঞ্চলে উপজাতির উপর নির্ভর করে জেলার ভাষাগুলি হল হিন্দী বা ছত্তিশগড়ী ভাষার অনুষঙ্গী উপভাষা হাল্বী, গোন্ডি, ভুঞ্জিয়া। প্রায় ৭,০০০ জন ভুঞ্জিয়া আদিবাসী দ্বারা কথিত ভুঞ্জিয়া।

## তথ্যসূত্র
 
## বহিঃসংযোগ

বিষয়শ্রেণী:ছত্তিশগড়ের জেলা
বিষয়শ্রেণী:রায়পুর জেলা
আলফ্রেদো দি স্তেফানো স্টেডিয়াম

**এস্তাদিও আলফ্রেদো দি স্তেফানো** একটি বহু-ব্যবহারের স্টেডিয়াম যার নামকরণ সাবেক রিয়াল মাদ্রিদ কিংবদন্তি আলফ্রেদো দি স্তেফানোর নামে হয়েছে।বর্তমানে রিয়াল মাদ্রিদের সংরক্ষিত দল রিয়াল মাদ্রিদ কাস্তিয়া ব্যবহার করছে।

## বর্ণনা
৯ মে ২০০৬ সাল, রোজ মঙ্গলবার রিয়াল মাদ্রিদ বনাম স্তাদ দে রেঁস মধ্যকার ম্যাচ দিয়ে স্টেডিয়ামের উদ্বোধন হয়।

স্টেডিয়ামটি মাদ্রিদ-বারাহাস বিমানবন্দরের কাছাকাছি, মাদ্রিদের বাইরে অবস্থিত ক্লাবের নতুন প্রশিক্ষণ কেন্দ্র সিউদাদ রিয়াল মাদ্রিদের অংশ।
পশ্চিমে প্রধান স্ট্যান্ডের ধারণক্ষমতা ৪,০০০ আসন, পূর্বের স্ট্যান্ডে ২০০০ টি আসন নিয়ে মোট ৬,০০০ আসন রয়েছে। সম্প্রসারণের সমাপ্তি শেষে ২৪,০০০ পর্যন্ত ধারণক্ষমতা বৃদ্ধি করার পরিকল্পনা করা হয়েছে।

কোভিড মহামারীর কারণে এবং সান্তিয়াগো বার্নাব্যুতে চলমান সংস্কারের সুবিধার্থে, রিয়াল মাদ্রিদের সিনিয়র দল ২০১৯-২০ মৌসুমের তাদের ঘরের বাকি ম্যাচগুলি দর্শকবিহীন আলফ্রেডো ডি স্টেফানোতে খেলেছিলো। ৬ সেপ্টেম্বর ২০২০-এ প্রথমবারের মতো স্পেন জাতীয় ফুটবল দল এই মাঠে খেলে, ম্যাচটি ছিলো ইউক্রেনের বিপক্ষে ইউয়েফা ন্যাশন্স লীগের একটি খেলা। খেলাটি দর্শকবিহীন হয়েছিলো।

## তথ্যসূত্র

## বহিঃসংযোগ
* Estadios de España 

বিষয়শ্রেণী:স্পেনের ফুটবল মাঠ
বিষয়শ্রেণী:রিয়াল মাদ্রিদ কাস্তিয়া
বিষয়শ্রেণী:স্পেনের স্টেডিয়াম
ছাপচিত্র

[thumb|Hokusai, The Underwave off Kanagawa|thumb|300px|[কাৎসুশিকা হোকুসাই *[[কানাগাওয়ার লহরীতলে]]*, ১৮২৯/১৮৮৯, রঙিন  কাঠখোদাই, রিজস্ক জাদুঘর সংগ্রহ]]

**প্রিন্টমেকিং** বা **ছাপচিত্র**, সাধারণত কাগজের উপর মুদ্রণ প্রক্রিয়ায় শিল্পকর্ম তৈরির কৌশল। ছাপচিত্র সাধারণভাবে এমন এক মুদ্রণ তৈরির প্রক্রিয়াকে ইঙ্গিত করে যেখানে মৌলিক শিল্পকর্মটির উপাদান বিদ্যমান থাকে, এমনকি এটিকে ওই চিত্রকর্মের আলোকচিত্রের প্রতিভাষও বলা যায়। শুধুমাত্র মনোটাইপিং বা সতন্ত্রছাপের ক্ষেত্র ব্যতীত প্রক্রিয়াটি একইসাথে একাধিক সংস্করণ তৈরি করতে সমর্থ, এবং এই বিষয়টিকে মুদ্রণ বা **ছাপ** বলা হয়। যদিও সকল ছাপচিত্র হুবুহু বা "অনুলিপি" হিসেবে বিবেচনার পরিবর্তে "মূল" কর্ম হিসেবেই বিবেচিত হয়ে থাকে।

## আরও দেখুন
[thumb|right|[রেমব্রন্ট, *খ্রিষ্টের প্রচার*, *([[হান্ড্রেড গিল্ডার প্রিন্ট]])*; নকশাকাটা (এচিং) আনুমানিক ১৬৪৮ খ্রিস্টাব্দ]] 
thumb|right|অ্যালবার্ট ড্যুর, ''সেন্ট জেরোম তার চর্চায়'', ১৫১৪।
* গ্রাফিক ডিজাইন

## তথ্যসূত্র

* What is a Print?, from the Museum of Modern Art
* Bamber Gascoigne: *How to Identify Prints: A Complete Guide to Manual and Mechanical Processes from Woodcut to Inkjet* ()
* Multi-Color Block Prints: Wood/Linoleum - Reduction Method Technique, by Hannah Tompkins
* Catalog Design Handbook with Technics, visual ergonomics & printmaking glossary

## আরো পড়ুন
*
* Beth Grabowski and Bill Fick, "Printmaking: A Complete Guide to Materials & Processes." Prentice Hall, 2009. 
* Donna Anderson *Experience Printmaking.* Worcester, MA: Davis Publications, 2009. 
* Gill Saunders and Rosie Miles *Prints Now: Directions and Definitions* Victoria and Albert Museum (May 1, 2006) 
* Antony Griffiths, *Prints and Printmaking*, British Museum Press, 2nd ed, 1996 
* Linda Hults *The Print in the Western World: An Introductory History.* Madison: University of Wisconsin Press, 1996. 
* Carol Wax, *The Mezzotint: History and Technique* (Harry N. Abrams, Inc., 1990)
* James Watrous *A Century of American Printmaking.* Madison: University of Wisconsin Press, 1984. 
* William Ivins, Jr. *Prints and Visual Communication.* Cambridge: Harvard University Press, 1953. 
* Donald Saff and Deli Sacilotto. *Printmaking: History and Process*. New York: Holt, Rinehart, and Winston, 1978. 
* Edward Twohig, R.E. 2018. “Print REbels: “Haden - Palmer - Whistler and the Origins of the R.E. (Royal Society of Painter-Printmakers) . Published by the Royal Society of Painter-Printmakers, London, in May 2018.

## বহিঃসংযোগ

;ছাপচিত্রের ইতিহাস; শব্দকোষ
* Museum of Modern Art, New York: What Is a Print?
* Thompson, Wendy. "The Printed Image in the West: History and Techniques". In Timeline of Art History. New York: The Metropolitan Museum of Art, 2000 – . (October 2003)
* André Béguin's dictionary;enormous dictionary of terms, relating more to the printing than the creation of the image
* Another glossary - for modern prints 
* Large list of links to museum etc. online images of prints 
* Judging the Authenticity of Prints by The Masters by art historian David Rudd Cycleback
* Printing techniques explained

বিষয়শ্রেণী:ছাপচিত্র
বিষয়শ্রেণী:মুদ্রণ
বিষয়শ্রেণী:দৃশ্যকলা মাধ্যম
বঙ্গভঙ্গ (দ্ব্যর্থতা নিরসন)

**বঙ্গভঙ্গ** একটি আন্দোলন এর দ্বারা বুঝানো হতে পারেঃ

* বঙ্গভঙ্গ (১৯০৫)
* বঙ্গভঙ্গ (১৯৪৭)
* বঙ্গভঙ্গ আন্দোলন

## আরও দেখুন
খন্দকার আবদুল বাতেন

**খন্দকার আবদুল বাতেন** (জন্ম: ১৭ মে, ১৯৪৬ - মৃত্যু: ২১ জানুয়ারি, ২০১৯) ছিলেন বাংলাদেশের স্বাধীনতা যুদ্ধের একজন মুক্তিযোদ্ধা এবং রাজনীতিবিদ। তিনি টাঙ্গাইল-৬ আসন থেকে ২০০৮ ও ২০১৪ সালের নির্বাচনে নবম ও দশম জাতীয় সংসদ সদস্য নির্বাচিত হন।

## প্রারম্ভিক জীবন
আবদুল বাতেন ১৯৪৬ সালের ১৭ মে টাঙ্গাইল জেলার নাগরপুর উপজেলার কোনড়া গ্রামে জন্মগ্রহণ করেন। তার পিতার নাম খন্দকার সিরাজুল ইসলাম ও মাতার নাম হাজেরা খাতুন। শিক্ষাজীবনে তিনি সরকারী সাদাত বিশ্ববিদ্যালয় কলেজ থেকে বিএ ডিগ্রি অর্জন করেন।

## বাংলাদেশের স্বাধীনতা যুদ্ধ

১৯৭১ সালে বাংলাদেশের স্বাধীনতা যুদ্ধ শুরু হলে আবদুল বাতেন টাঙ্গােইলে তার নিজ নামে বাতেন বাহিনী নামে একটি গেরিলা বাহিনী গঠন করেন। এ অঞ্চলে আবদুল কাদের সিদ্দিকীর নেতৃত্বাধীন অপর বাহিনীটি ছিল কাদেরিয়া বাহিনী। বাতেন বাহিনী স্বাধীনতা যুদ্ধের সময় টাঙ্গাইল, মানিকগঞ্জ, পাবনা ও ঢাকার কিছু এলাকায় যুদ্ধে অংশ নেয়। ২১টি কোম্পানি অধীনে ৬৩টি প্লাটুন ও ১০০টি সেকশনে এ বাহিনী পরিচালিত হয়। বাহিনীর প্রধান হিসেবে আবদুল বাতেন বেশ কিছু গেরিলা আক্রমণের নেতৃত্ব দেন।

১৯৭১ সালের ১৮ জুলাই বাতেন অস্ত্র ও প্রশিক্ষণের প্রয়োজনে ভারত গমন করেন। ১৯৭২ সালের ২২ জানুয়ারি তিনি বাংলাদেশে আসেন। ৪ ফেব্রুয়ারি তাকে সংবর্ধনা প্রদান করা হয়।

## রাজনৈতিক জীবন
আবদুল বাতেন ছাত্রজীবনে ছাত্রলীগে যোগদানের মাধ্যেমে রাজনীতির সাথে জড়িত হন। ১৯৬৭-৬৮ মেয়াদে তিনি সরকারী সাদাত বিশ্ববিদ্যালয় কলেজ ছাত্র সংসদের সহ-সভাপতি (ভিপি) এবং ১৯৭০ সালে বাংলাদেশ ছাত্রলীগের টাঙ্গাইল জেলা শাখার সভাপতির দায়িত্ব পালন করেন। বাংলাদেশের স্বাধীনতা যুদ্ধের পর তিনি জাতীয় সমাজতান্ত্রিক দলে (জাসদ) যোগ দেন। পরবর্তীতে জাসদ গণবাহিনী গঠন করলে তিনি এর টাঙ্গাইল অঞ্চলের অধিনায়কের দায়িত্ব পান। ১৯৮৬ সালে নাগরপুর উপজেলা পরিষদের নির্বাচন করে তিনি চেয়ারম্যান নির্বাচিত হন। ১৯৯০-এর দশকে পুনরায় আওয়ামী লীগে যোগদান করেন।

২০০৮ সালে নবম জাতীয় সংসদ নির্বাচনে টাঙ্গাইল-৬ আসন থেকে সতন্ত্র প্রার্থী হিসেবে নির্বাচন করে প্রথমবারের মত সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি আওয়ামী লীগের মনোনীত প্রার্থী হিসেবে বিনা প্রতিদ্বন্দ্বিতায় নির্বাচিত হন। যদিও ১৯৯৬ সালে সপ্তম ও ২০০১ সালে অষ্টম জাতীয় সংসদ নির্বাচনে আওয়ামী লীগের প্রার্থী হিসেবে পরাজিত হন।

## মৃত্যু
২০১৯ সালের ২১ জানুয়ারি হৃদরোগে আক্রান্ত হয়ে ৭২ বছর বয়সে আবদুল বাতেন মৃত্যুবরণ করেন। ব্যক্তিগত জীবনে তার দুই ছেলে ও এক মেয়ে রয়েছে।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ
মিরাকল অন থার্টি ফোর্থ স্ট্রিট

**মিরাকল অন থার্টি ফোর্থ স্ট্রিট** (; যুক্তরাজ্যে **দ্য বিগ হার্ট** নামে মুক্তিপ্রাপ্ত) ১৯৪৭ সালের আমেরিকান ক্রিসমাস হাস্যরসাত্মক নাট্যধর্মী চলচ্চিত্র যেটি জর্জ সিয়েটন ভ্যালেন্টাইন ডেভিস এর গল্পের উপর ভিত্তি করে নির্মাণ করেছে। ছবির গল্প নিউ ইয়র্ক শহরের থ্যাংকস গিভিং ডে এবং বড়দিনকে কেন্দ্র করে গড়ে উঠেছে। এটিকে বড়দিনের সেরা চলচ্চিত্র হিসেবে ধরা হয়।

চলচ্চিত্রটি তিনটি একাডেমী পুরস্কার জিতেছে। গোয়েন "শ্রেষ্ঠ পার্শ্ব অভিনেতা", ভ্যালেন্টাইন ডেভিস "শ্রেষ্ঠ লেখা" এবং "মৌলিক কাহিনী" দুটি বিভাগে পুরস্কার জিতেছে।
## কাহিনী সারসংক্ষেপ
একজন বৃদ্ধ ক্রিস ক্রিংগল (এডমন্ড গোয়েন) নামে মাতাল সান্তা সেজে থ্যাংক গিভিং প্যারেডে উপস্থিত হয়। এরপর থেকে ক্রিংগল সবসময়ই মিডটাউন ম্যানহাটন এর মূল দোকানে উপস্থিত হতো।  ক্রেতা এবং দোকানের কর্মচারীদের অবাক করতো ও বলতো যে সেই আসল সান্তা ক্লোস। এজন্য তাকে নিয়ে আদালতে মামলা হয় এবং তার মানসিক স্বাস্থ্য ও তার বিভিন্ন সমস্যা গুলো খতিয়ে দেখা হয়।

## অভিনয়ে
* মরিন ওহারা - ডরিস ওয়াকার
* জন পেইন - ফ্রেডরিক এম. "ফ্রেড" গ্যালি
* এডমুন্ড গোয়েন - ক্রিস ক্রিঙ্গল
* জেনে লকহার্ট - হন, হেনরি এক্স হারপার
* ন্যাটালি উড - সুসান ওয়াকার
* পর্টার হল - গ্রেনভিল সোয়ের
* উইলিয়াম ফ্রলে - চার্লি হেরোলি
* জেরম কোয়ান - থমাস মারা
* ফিলিপ টঙ্গে - জুলিয়ান শেলহ্যামার
## মুক্তি
চলচ্চিত্রটি টার্নার ক্লাসিক মুভি এবং ফেথম ইভেন্টস্ এর অংশ হিসেবে ২০১৫ সালের ডিসেম্বর ২০ এবং ২৩ তারিখে পুনরায় প্রেক্ষাগৃহে মুক্তি পায়।
## প্রতিক্রিয়া
### সমালোচকদের প্রতিক্রিয়া
মিরাকল অন থার্টি ফোর্থ স্ট্রিট চলচ্চিত্রটি বেশিরভাগ সমালোচকদের কাছ থেকে ইতিবাচক সাড়া পায়। চলচ্চিত্রটি বর্তমানে রোটেন টমেটোস এর কাছ থেকে ৯৬% রিভিউ নিয়ে "ফ্রেশ" রেটিং পেয়েছে।

"দ্য ক্যাথলিক লিজিউন অফ ডিকেনসি" চলচ্চিত্রটিকে "বি" রেটিং দেয়। এটি মূলত হয় ওহারা'র চরিত্রটি ছিল তালাকপ্রাপ্ত নারীর ভূমিকায় অভিনয় করা।

## তথ্যসূত্র

## বহিঃসংযোগ

* ব্যাকস্টেজ এবং বাদ দেয়া দৃশ্য
* 
* 
* 

বিষয়শ্রেণী:১৯৪৭-এর চলচ্চিত্র
বিষয়শ্রেণী:১৯৪০-এর দশকের হাস্যরসাত্মক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:মার্কিন আদালতের চলচ্চিত্র
বিষয়শ্রেণী:আইনজীবী সম্পর্কে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:১৯৪০-এর দশকের মার্কিন চলচ্চিত্র
বিষয়শ্রেণী:১৯৪০-এর দশকের ইংরেজি ভাষার চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
প্রাণায়াম

**প্রাণায়াম** ( ) 
হল একটি সংস্কৃত শব্দ যাকে বৈকল্পিকভাবে "প্রাণের প্রসারণ" (শ্বাসপ্রশ্বাস বা জীবনশক্তি) বা "শ্বাসপ্রশ্বাস নিয়ন্ত্রণ" হিসাবে অনুবাদ করা হয়। শব্দটি দুটি সংস্কৃত শব্দ: "প্রাণ" যার অর্থ জীবনশক্তি (নির্দিষ্টভাবে শ্বাসপ্রশ্বাস হিসাবে পরিচিত), এবং হয় "আয়াম" (প্রাণকে বন্ধন বা নিয়ন্ত্রণ করার জন্য, শ্বাসকৌশলগুলির একটি সেট বোঝানো যেখানে শ্বাসপ্রশ্বাস নির্দিষ্ট ফলাফল তৈরি করতে ইচ্ছাকৃতভাবে পরিবর্তিত হয়) বা "আয়াম"-এর নঞর্থক রূপ, যার অর্থ প্রসারণ বা বৃদ্ধি করা (জীবনশক্তির সম্প্রসারণ হিসাবে)। এটি প্রাচীন ভারতে মুনি ঋষিদের হাতে উৎপত্তি হওয়া একটি যোগীয় শৃঙ্খলা। যার দ্বারা সকল রোগ নিরাময় সম্ভব

## ব্যুৎপত্তি

*প্রাণায়াম* (দেবনাগরী:  **) হল একটি সংস্কৃত যৌগিক শব্দ।

হঠযোগপ্রদীপিকাতে বলা হয়েছে –
:*चले वाते चलं चित्तं निश्चले निश्चलं भवेत् *
:*योगी स्थाणुत्वमाप्नोति ततो वायुं निरोधयेत्॥२॥*
:*(অর্থাৎ প্রাণ চলায়মান হয়ে গেলে চিত্তও চলায়মান হয়ে যায় এবং প্রাণ নিশ্চল হয়ে গেলে চিত্তও নিশ্চল হয়ে যায় এবং যোগী স্থানু হয়ে যান। এজন্য যোগীর শ্বাসপ্রশ্বাসের নিয়ন্ত্রণ করা দরকার।)
এছাড়াও বলা হয়েছে –
: *यावद्वायुः स्थितो देहे तावज्जीवनमुच्यते। *
: *मरणं तस्य निष्क्रान्तिः ततो वायुं निरोधयेत् ॥*
: (যতক্ষণ শরীরে বায়ু আছে ততক্ষণ জীবন আছে। বায়ুর নিষ্ক্রমণই (বেরিয়ে যাওয়া) মৃত্যু। এজন্য বায়ুকে নিরোধ করা দরকার।)*
## তথ্যসূত্র
 
## বহিঃসংযোগ

বিষয়শ্রেণী:হিন্দু দর্শন
বিষয়শ্রেণী:যোগের আটটি অঙ্গ
বিষয়শ্রেণী:শারীরিক ব্যায়াম
বিষয়শ্রেণী:হঠযোগ
বিষয়শ্রেণী:আধ্যাত্মিক অনুশীলন
বিষয়শ্রেণী:ধ্যান
বিষয়শ্রেণী:মনোদৈহিক চিকিৎসা পদক্ষেপ
আবদুল বাতেন (দ্ব্যর্থতা নিরসন)

**আবদুল বাতেন** নামে নিম্নের ব্যক্তিবর্গকে নির্দেশ করতে পারেঃ

* আবদুল বাতেন (বীর প্রতীক), রংপুর জেলার বদরগঞ্জ উপজেলার বীর প্রতীক খেতাবপ্রাপ্ত মৃক্তিযোদ্ধা।
* আবদুল বাতেন খান, গাজীপুর জেলার কাপাসিয়া উপজেলার বীর প্রতীক খেতাবপ্রাপ্ত মৃক্তিযোদ্ধা।
* খন্দকার আবদুল বাতেন, টাঙ্গাইলের রাজনীতিবিদ ও বাতেন বাহিনীর প্রধান ছিলেন।

## আরও দেখুন
* আব্দুল বাতেন (দ্ব্যর্থতা নিরসন)
আব্দুল বাতেন (দ্ব্যর্থতা নিরসন)

**আব্দুল বাতেন** নামে নিম্নের ব্যক্তিবর্গকে নির্দেশ করতে পারেঃ

* আব্দুল বাতেন মজুমদার কোমল, একজন বাংলাদেশী ফুটবলার যিনি ঢাকা আবাহনীর হয়ে আক্রমণভাবে খেলে থাকেন।
* আব্দুল বাতেন (পটুয়াখালীর রাজনীতিবিদ), পটুয়াখালী-৪ থেকে ১৯৭৯ সালে নির্বাচিত সাংসদ।

## অন্যান্য
* সরকারি হাজি আব্দুল বাতেন কলেজ, বাংলাদেশের চট্টগ্রাম জেলার সন্দ্বীপ-এ অবস্থিত একটি শিক্ষা প্রতিষ্ঠান।
* মুছাপুর হাজি আব্দুল বাতেন উচ্চ বিদ্যালয়, বাংলাদেশের চট্টগ্রাম জেলার সন্দ্বীপ-এ অবস্থিত একটি মাধ্যমিক বিদ্যালয়।

## আরও দেখুন
* আবদুল বাতেন (দ্ব্যর্থতা নিরসন)
পার্সি অ্যাডামস

**পার্সি ওয়েবস্টার অ্যাডামস** (; জন্ম: ৫ সেপ্টেম্বর, ১৯০০ - মৃত্যু: ২৮ সেপ্টেম্বর, ১৯৬২) লন্ডনের সেন্ট প্যানক্রাস এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯২২ সময়কালে সংক্ষিপ্ত সময়ের জন্যে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন **পার্সি অ্যাডামস**।

## খেলোয়াড়ী জীবন
পূর্ববর্তী বছরে প্রথম-শ্রেণীর খেলা অনুষ্ঠিত না হওয়ায় ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। এরফলে তিনি খ্যাতির শিখরে পৌঁছেন।

চেল্টেনহাম কলেজে ব্যাটসম্যান ও উইকেট-রক্ষকের দায়িত্ব পালন করতেন পার্সি অ্যাডামস। ১৯১৮ ও ১৯১৯ সালে উইজডেন কর্তৃক বিদ্যালয়ের ছাত্রদেরকে বর্ষসেরা ক্রিকেটারের সম্মাননায় অভিষিক্ত করে। তবে, প্রথম-শ্রেণীর ক্রিকেটে নিজেকে মেলে ধরতে ব্যর্থ হয়েছিলেন তিনি। সাসেক্সের সদস্যরূপে মাত্র একটি প্রথম-শ্রেণীর খেলায় অংশ নিতে পেরেছেন। ১৯২২ সালে কেমব্রিজ বিশ্ববিদ্যালয়ের বিপক্ষে খেলায় তিনি মাত্র দুই রান ও একটি স্ট্যাম্পিংয়ে অংশ নিয়েছেন।

## ব্যক্তিগত জীবন
জীবনের শেষদিকে পার্সি’র তুলনায় পিটার নামেই সমধিক পরিচিত ছিলেন। ২৮ সেপ্টেম্বর, ১৯৬২ তারিখে লন্ডনের ওয়েস্টমিনস্টার হাসপাতালে ৬২ বছর বয়সে পার্সি অ্যাডামসের দেহাবসান ঘটে। মৃত্যুর পরদিন দ্য টাইমসে তার মৃত্যু সংবাদ প্রকাশ করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯০০-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ উইকেট-রক্ষক
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:গ্লুচেস্টারশায়ারের ক্রীড়াবিদ
বিষয়শ্রেণী:সাসেক্সের ক্রিকেটার
বিষয়শ্রেণী:লন্ডন থেকে আগত ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
টি

**টি** বলতে বোঝাতে পারে:

* T, লাতিন বর্ণবিশেষ
* টা-এর কোমল রূপ
* টি-শার্ট, পোশাকবিশেষ
আব্দুল বাতেন (পটুয়াখালীর রাজনীতিবিদ)

**আব্দুল বাতেন** একজন বাংলাদেশী রাজনীতিবিদ এবং সাবেক প্রতিমন্ত্রী। জিয়াউর রহমানের মন্ত্রিসভায় তিনি শিক্ষা মন্ত্রণালয়ের প্রতিমন্ত্রী হিসেবে দায়িত্ব পালন করেন।।
## প্রাম্ভিক জীবন
আব্দুল বাতেন পটুয়াখালী জেলার দশমিনা উপজেলায় জন্মগ্রহণ করেন।
## রাজনৈতিক জীবন
আব্দুল বাতেন ১৯৭৯ সালে দ্বিতীয় জাতীয় সংসদ নির্বাচনে পটুয়াখালী-৪ আসন থেকে বাংলাদেশ জাতীয়তাবাদী দলের (বিএনপি) মনোনয়নে নির্বাচন করে সংসদ সদস্য নির্বাচিত হন। ১৯৭৮ সালের ১১ অক্টোবর থেকে ১৯৭৯ সালের ১৫ এপ্রিল পর্যন্ত তিনি শিক্ষা মন্ত্রণালয়ের প্রতিমন্ত্রী ছিলেন।

## তথ্যসূত্র

বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:জীবিত ব্যক্তি
বিষয়শ্রেণী:দশমিনা উপজেলার ব্যক্তি
মারী

**মারী** (পাঞ্জাবি, , অর্থ "চূড়া") পাঞ্জাবের রাওয়ালপিন্ডি জেলার পীর পাঞ্জাল রেঞ্জের গালাত অঞ্চলে অবস্থিত একটি পর্বত উপকূলীয় শহর। এটি ইসলামাবাদ-রাওয়ালপিন্ডি মহানগর এলাকার সীমানা গঠন করে এবং ইসলামাবাদ থেকে প্রায় ৩০ কিমি (১৯ মাইল) উত্তরপূর্বে অবস্থান করছে। এটি গড়  উচ্চতায় অবস্থিত।

১৮৫১ সালে ব্রিটিশ সৈন্যদের জন্য একটি স্বাস্থ্যনিবাস হিসাবে মারী প্রতিষ্ঠিত হয়েছিল। ১৮৫৩ সালে মুরিকে স্থায়ী শহর হিসেবে নির্মাণ করা হয়েছিল এবং পরবর্তীকালে একটি গির্জা নির্মাণ করা হয়। এখানকার একটি প্রধান সড়ককে সাধারণত আধুনিক সময়ের মধ্যেও উল্লেখ মল হিসেবে বিবেচনা করা হয়। ১৮৭৬ সাল পর্যন্ত মারী শিমলা যাওয়ার পথের ঔপনিবেশিক পাঞ্জাব সরকারের গ্রীষ্মকালীন সদর দপ্তর হিসেবে ব্যবহৃত হয়েছিল।

## জলবায়ু

## চিত্রমালা

File:Murree,pakistan.jpg|Murree in winter
File:Dunga gali.jpg|Dunga Gali
File:Long corrugated metal building in Murree.jpg
File:Patriata sunset.jpg|Sunset viewed from Patriata, near Murree


## উদ্ধৃতিসমূহ

## তথ্যসূত্র

* 
* 
* 
* 
* 
* 
* 
*  

## বহিঃসংযোগ

বিষয়শ্রেণী:পাকিস্তানের শহর
বিষয়শ্রেণী:১৮৫১-এ ব্রিটিশ ভারতে প্রতিষ্ঠিত
বিষয়শ্রেণী:পাকিস্তানের সেনানিবাস
সাদিকাবাদ

**সাদিকাবাদ** পাকিস্তানের পাঞ্জাব প্রদেশের রহিম ইয়ার খান জেলার সাদিকাবাদ তহসিলের রাজধানী এবং শহর। এটি সিন্ধু ও পাঞ্জাব সীমান্তে অবস্থান করছে।

সিন্ধু নদীর পূর্ব তীরে অবস্থিত সাদিকাবাদ মূলত একটি কৃষি এবং অর্ধ-শিল্পী নগরী এলাকা। বাহাওয়ালপুর রাজ্যের আমির সাদেক মোহাম্মদ খান ভি এর নামে নামকরণ করা হয়। এরপর ১৯৪৮ সালে নতুন শহর হিসেবে উদ্বোধন করা হয়। সাদিকাবাদ তহসিল সদর দপ্তরে অবস্থিত; তবে পার্শ্ববর্তী প্রধান রেল লাইন রাস্তা কেএলপিও রয়েছে।

## তথ্যসূত্র

## বহিঃসংযোগ
* 
* 

বিষয়শ্রেণী:পাকিস্তানের শহর
সাহিওয়াল

**সাহিওয়াল**  (পাঞ্জাবী এবং ) পাকিস্তানের  পাঞ্জাব প্রদেশে, একটি শহর। এটি সাহিওয়াল জেলা এবং সাহিওয়াল বিভাগের প্রশাসনিক কেন্দ্র হিসেবে পরিচালিত হয়ে থাকে। সাহিওয়াল লাহোর শহরের প্রধান শহর থেকে প্রায় ১৮০ কিলোমিটার দুরত্বে এবং লাহোর ও মুলতানের মধ্যে অবস্থান করছে। ১৯৯৮ সালের পাকিস্তানের আদমশুমারি হিসাব অনুযায়ী শহরটির জনসংখ্যার  ছিল প্রায় ২০৭,৩৮৮ জন এর মত, যার ফলে  এটি পাঞ্জাবের ১৪তম বৃহত্তম শহর এবং পাকিস্তানের ২২তম বৃহত্তম শহর হিসেবে মর্যাদা লাভ করেছে।

১৮৬৫ সালে করাচী-লাহোর রেলওয়ে লাইনের ছোট গ্রামটি পাঞ্জাবের লেফটেন্যান্ট-গভর্নর স্যার রবার্ট মন্টগোমারি নামে পরিচিত ছিল।  পরবর্তীতে এটি মন্টগোমেরি জেলা রাজধানী করা হয়েছি। কিন্তু ১৯৬৬ সালে সাহিওয়ালের নামে পুনঃনামকরণ করা হয়।

শহরটি সুটলেজ ও রবি নদী মধ্যেবর্তী ঘনবসতিপূর্ণ অঞ্চলে গড়ে উঠেছে। শহরটির প্রধান শস্যগুলি হচ্ছে; গম, তুলা, তামাক, লেবু, আলু এবং তৈলবীজ। তুলাজাতীয় পণ্য এবং লাক্ষিক কাঠের উৎপাদন করা হয়ে থাকে।

## তথ্যসূত্র

## বহিঃসংযোগ
* 
* NIMLS COLLEGE Sahiwal
* https://archive.org/details/MontgomerytoSahiwal

বিষয়শ্রেণী:পাকিস্তানের শহর
বিষয়শ্রেণী:সাহিওয়াল
বিষয়শ্রেণী:সাহিওয়াল জেলার জনবহুল স্থান
বিষয়শ্রেণী:সাহিওয়াল জেলা
বিষয়শ্রেণী:পাঞ্জাব, পাকিস্তানের জনবহুল স্থান
সারগোদা

**সারগোদা** (পাঞ্জাবী এবং ) পাকিস্তানের ১২তম বৃহত্তম শহর। এটি পাকিস্তানের পাঞ্জাব প্রদেশের সারগোদা বিভাগের প্রশাসনিক কেন্দ্র এবং পাকিস্তানের সবথেকে দ্রুততম ক্রমবর্ধমান শহরগুলির মধ্যে একটি।

## ইতিহাস
১৯০৩ সালে ব্রিটিশরা সারগোদার একটি খাল উপনিবেশ হিসেবে প্রতিষ্ঠিত করেছিল এবং প্রাথমিকভাবে এটার সারগোদা নাম দিয়েছিল। ১৯০৩ সালে প্লাগের প্রাদুর্ভাবে এলাকাটি মারাত্মভাবে প্রভাবিত হয়েছিল এবং ১৯০৪ সালে মারাত্মক প্রাদুর্ভাব প্রভাব বিস্তার করেছিল। যদিও এটি একটি ছোট শহর ছিল তবে ব্রিটিশ রয়্যাল এয়ার ফোর্সের কৌশলগত অবস্থানের কারণে এখানে একটি বিমানবন্দর তৈরি করা হয়েছিল।

## উল্লেযোগ্য ব্যক্তিত্ব
* ফিরোজ খান নুন - রাজনীতিবিদ

## জলবায়ু
গ্রীষ্মকাল এবং শীতকালে মাঝারি ঠান্ডা তাপমাত্রার সাথে আবহাওয়া অত্যন্ত মিশ্র প্রকৃতির লক্ষ্য করা যায়। সর্বোচ্চ তাপমাত্রা গ্রীষ্মকালে ৫০° সেলসিয়াস (১২২ ডিগ্রি ফারেনহাইট) পর্যন্ত পৌঁছে যায়, যেখানে শীতকালে ঠান্ডা তাপমাত্রা কমতে থাকে।

## তথ্যসূত্র

বিষয়শ্রেণী:পাকিস্তানের শহর
বিষয়শ্রেণী:সারগোদা
বিষয়শ্রেণী:পাকিস্তানের মহানগর এলাকা
সরশুনা

**সরশুনা** হল পশ্চিমবঙ্গের রাজধানী কলকাতার দক্ষিণ পশ্চিম দিকের একটি অঞ্চল। ১৯৮৪ সালের জানুয়ারি মাসে এটি কলকাতা পৌরসংস্থার অধীনে আসে। বেহালা পশ্চিম বিধানসভা কেন্দ্রের অন্তর্গত এটি ।সরশুনা থানা কলকাতা পুলিশের অধীনস্থ।

## শিক্ষা প্রতিষ্ঠান
উল্লেখযোগ্য শিক্ষা প্রতিষ্ঠান হলো সরশুনা কলেজ । ১৯৯৯ সালে স্থাপিত এটি একমাত্র মহাবিদ্যালয় এই অঞ্চলের। এছাড়া রয়েছে সরোজ স্মৃতি সংগীত মহাবিদ্যালয়।

কিছু বিদ্যালয় রয়েছে :
* সরশুনা উচ্চ বিদ্যালয় 
* সরশুনা বালিকা বিদ্যালয় 
* শিশু তীর্থ বিদ্যালয় 
* সন্ত অগাস্টিন বিদ্যালয়

## যোগাযোগ
* ৭এ (7A) : সরশুনা বাস টার্মিনাল থেকে হাওড়া  
* এম৭ডি (M7D) : সরশুনা সোনামুখী বাজার বাস টার্মিনাল থেকে কাঁকুড়গাছি ৩এ/১ বাস টার্মিনাল   
* এস ২২ (S22) : শকুন্তলা পার্ক বাস টার্মিনাল থেকে সল্টলেক করুণাময়ী  
* এস ৪৫ (S45) : শকুন্তলা পার্ক বাস টার্মিনাল থেকে কলকাতা স্টেশন   
* ১৮ এ/১ (18A/1) : গ্রীন ফিল্ড সিটি বাস টার্মিনাল থেকে হাওড়া (পূর্বের ১৮এ রুট )   
* ১৮ সি (18C) : সরশুনা বাস টার্মিনাল থেকে কসবা
* ১৮ ডি (18D) : সরশুনা কলেজ বাস টার্মিনাল থেকে হাওড়া

বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
বিষয়শ্রেণী:কলকাতা মহানগর অঞ্চল
বাতেন বাহিনী

**বাতেন বাহিনী** ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার পক্ষে টাঙ্গাইল জেলায় গঠিত একটি সশস্ত্র গেরিলা বাহিনী। এ বাহিনীর প্রধান ছিলেন খন্দকার আবদুল বাতেন। এ বাহিনী স্বাধীনতা যুদ্ধের সময় টাঙ্গাইল, মানিকগঞ্জ, পাবনা, গাজীপুর, সিরাজগঞ্জ ও ঢাকার কিছু এলাকায় যুদ্ধে অংশ নেয়। ২১টি কোম্পানির অধীনে ৬৩টি প্লাটুন ও ১০০টি সেকশনে বাহিনীটি পরিচালিত হয়। বাহিনীর প্রধান হিসেবে আবদুল বাতেন বেশ কিছু গেরিলা আক্রমণের নেতৃত্ব দেন।

## গঠন ও ইতিহাস
স্বাধীনতা যুদ্ধের সময় আবদুল বাতেন টাঙ্গাইলের সরকারী সাদাত বিশ্ববিদ্যালয় কলেজ ছাত্র সংসদের সহসভাপতি ছিলেন। ১৯৭১ সালের ৩০ মার্চ সখিপুর উপজেলার আছিমতলায় পাকিস্তানি বাহিনীর গুলিতে সাদাত বিশ্ববিদ্যালয় কলেজের ছাত্র জুমারত আলী নিহত হওয়ার পর আবদুল বাতেন তার নিজ এলাকা নাগরপুরে ফিরে আসেন ও তার পরিচিত কয়েকজনকে সাথে নিয়ে বাতেন বাহিনী গঠন করেন। প্রথমদিকে দুটি বন্দুক ও ১৬৫ রাউন্ড গুলি সংগ্রহ করেন। পরবর্তীতে আরও ৮-১০টি বন্দুক সংগ্রহ করেন। অন্যদিকে আবদুল বাতেনের নিজ গ্রাম নাগরপুরের কোনড়াতে মীর শামসুল আলম শাহজাদার নেতৃত্বে ১০ সদস্যের একটি প্রতিরোধ কমিটি গঠিত হয় এবং তারাও বাতেন বাহিনীর সাথে যুক্ত হন।

বাহিনীর নিয়োগ কেন্দ্র স্থাপন করা হয় টাঙ্গাইলের দেলদুয়ার উপজেলার লাউহাটীতে এবং প্রশিক্ষণ কেন্দ্র ছিল টাঙ্গাইল জেলা ও ভারত। শুরুর দিকে নিরাপত্তা ও বেসামরিক প্রধান হিসেবে মীর শামসুল আলম শাহজাদা, তথ্য ও গোয়েন্দা হিসেবে উপেন্দ্র নাথ সরকার, উপপ্রধান (নিয়োগ এবং জয় বাংলা কোম্পানি কমান্ডার) হিসেবে দেলোয়ার হোসেন হারিজ, উপপ্রধান (কোয়ার্টার মাস্টার এবং বঙ্গবন্ধু কম্পানি কমান্ডার) এম এ রশিদ এবং নিয়োগ ও ব্যবস্থাপক হিসেবে খন্দকার আবদুস ছালাম দায়িত্ব পালন করেন। এছাড়া বাহিনীটিতে ৯ জন সহকারী নিরাপত্তা ও বেসামরিক কর্মকর্তা, ২ জন সহকারী নিয়োগ কর্মকর্তা, ১১ জনের চিকিৎসক দল এবং খাদ্য ব্যবস্থাপনায় ৪ জন দায়িত্ব পালন করেন।

বাতেন বাহিনী ১৯৭১ সালের ৪ মে মানিকগঞ্জ জেলার সিঙ্গাইর থানা আক্রমণের মধ্য দিয়ে যুদ্ধ শুরু করে। পরবর্তীতে এ বাহিনী একে একে মানিকগঞ্জ জেলার দৌলতপুর থানা, সাতুরিয়া থানা, ঘিউর থানা, টাঙ্গাইলের নাগরপুর থানা ও সিরাজগঞ্জের চৌহালী থানা আক্রমণ করে এবং দখল করে। ১৯৭১ সালের ১৮ জুলাই বাতেন অস্ত্র ও প্রশিক্ষণের প্রয়োজনে ভারত গমন করেন। এ সময় বাহিনীর প্রধান হিসেবে দায়িত্ব পালন করেন এ কে এম আজাদ শাহজাহান এবং নিরাপত্তা প্রধান ছিলেন মীর শামসুল আলম শাহজাদা। জুলাই মারে পর থেকে ডিসেম্বর পর্যন্ত তাদের নেতৃত্বে যুদ্ধ সংগঠিত হয়।

১৯৭২ সালের ২২ জানুয়ারি আবদুল বাতেন বাংলাদেশে আসেন। তিনি ফিরে আসার পর বাতেন বাহিনী ২৫ জানুয়ারি নাগরপুর ডাকবাংলোতে এবং ৭ ও ৯ মার্চ দেলদুয়ারের লাউহাটী স্কুল মাঠে বাংলাদেশ সরকারের কাছে অস্ত্র জমা দেয়। ৪ ফেব্রুয়ারি আবদুল বাতেনকে সংবর্ধনা প্রদান করা হয়।

## আরও দেখুন
* কাদেরিয়া বাহিনী

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:১৯৭১-এ প্রতিষ্ঠিত
বিষয়শ্রেণী:বাংলাদেশের স্বাধীনতা যুদ্ধকালীন গেরিলা বাহিনী
বিষয়শ্রেণী:মুক্তিবাহিনী
বিষয়শ্রেণী:বাংলাদেশের আধাসামরিক বাহিনী
হযরত নিজামুদ্দীন মেট্রো স্টেশন

**হযরত নিজামুদ্দীন** মেট্রো স্টেশন দিল্লি মেট্রোর গোলাপী লাইনের উপর অবস্থিত। এটি ৩১ ডিসেম্বর ২০১৮ সালে খোলা হয়।

দিল্লি মেট্রোর ফেজ ৩ এর অংশ হিসেবে, হযরত নিজামুদ্দিন গোলাপী লাইনের মেট্রো স্টেশন। হযরত নিজামউদ্দীন মেট্রো রিং রোডে অবস্থিত এবং মেট্রো স্টেশন হযরত নিজামউদ্দীন রেলওয়ে স্টেশন এবং সারাই কালে খানের আশেপাশের এলাকাকে সেবা দিয়ে থাকে।

## স্টেশন

### রেল
ভারতীয় রেলওয়ের কাছাকাছি হযরত নিজামুদ্দিন রেলওয়ে স্টেশন অবস্থিত।

## আরও দেখুন
*দিল্লি
*দিল্লি মেট্রো স্টেশনের তালিকা
*দিল্লির যানবাহন
*দিল্লি মেট্রো রেল কর্পোরেশন
*দিল্লি

## তথ্যসূত্র

## বহিঃসংযোগ

* Delhi Metro Rail Corporation Ltd. (Official site) 
* Delhi Metro Annual Reports

বিষয়শ্রেণী:দিল্লি মেট্রো স্টেশন
বিষয়শ্রেণী:দক্ষিণ পূর্ব দিল্লি জেলার রেলওয়ে স্টেশন
জো উইলক

**জোসেফ জর্জ উইলক** (; জন্ম: ২০ আগস্ট ১৯৯৯; **জো উইলক** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০১৪ সালে, উইলক ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
জোসেফ জর্জ উইলক ১৯৯৯ সালের ২০শে আগস্ট তারিখে ইংল্যান্ডের ওয়ালথাম ফরেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

## ক্লাব ফুটবল
উইলক ইংরেজ ক্লাব আর্সেনালের মাধ্যমে ফুটবল খেলায় পদার্পণ করেছেন, ২০১৭ সালের ২০শে সেপ্টেম্বর তারিখে তিনি ইংরেজ ফুটবল প্রতিযোগিতা ইএফএল কাপে ডংকাস্টার রোভার্সের বিরুদ্ধে প্রথমবারের মতো জ্যেষ্ঠ পেশাদার খেলোয়াড় হিসেবে মাঠে নেমেছিলেন।

২০১৮ সালের ১৫ই এপ্রিল তারিখে, তিনি প্রিমিয়ার লিগে নিউক্যাসেল ইউনাইটেডের বিরুদ্ধে অভিষেক করেছিলেন। একই বছরের ২৯শে নভেম্বর তারিখে তিনি উয়েফা ইউরোপা লিগের এক অ্যাওয়ে ম্যাচে ইউক্রেনীয় ফুটবল ক্লাব ভর্সক্লা পলতাওয়ার বিরুদ্ধে আর্সেনালের হয়ে তার প্রথম গোলটি করেছেন, উক্ত ম্যাচে তার দল ৩–০ গোলের ব্যবধানে জয়লাভ করেছিল। পরবর্তীতে তিনি ২০১৯ সালের ৫ই জানুয়ারি তারিখে এফএ কাপে ব্ল্যাকপুলের বিরুদ্ধে ৩–০ গোলের ব্যবধানে জয়লাভ করা ম্যাচে প্রথমবারের মতো জোড়া গোল করেছিলেন।

## আন্তর্জাতিক ফুটবল
উইলক ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৫ বছরে ১৯ ম্যাচে অংশগ্রহণ করে ৫টি গোল করেছেন।

## ব্যক্তিগত জীবন
উইলকের ক্রিস এবং ম্যাটি নামে দুই ভাই রয়েছে। ২০১৭ সালের মে মাসে, আর্সেনালের এবং ম্যানচেস্টার ইউনাইটেডের মধ্যকার এক প্রীতি ম্যাচে তারা তিন ভাই-ই একত্রে মাঠে খেলায় অংশগ্রহণ করেছিলেন। তিনি মন্টসেরাটীয় বংশোদ্ভূত।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
তুশা শিন্নি

**তুশা শিন্নি** (সিলেটি: ꠔꠥꠡꠣ ꠡꠤꠘ꠆ꠘꠤ) হচ্ছে একপ্রকার ময়দার হালুয়া যা বাংলাদেশের সিলেট অঞ্চলের একটি জনপ্রিয় খাবার। সিলেটি রন্ধনশৈলীর এই খাদ্যটি সামান্য মশলাযুক্ত, নরম এবং মিষ্টি স্বাদের। এটি একটি ঐতিহ্যবাহী খাবার যা বিভিন্ন ধর্মীয় অনুষ্ঠানে বহুল প্রচলিত।

## উপকরণ
ময়দা, চিনি, তেল ও ঘি, এলাচ পরিমানতো, তেজপাতা, বাদাম কুচি, কিশমিশ, দারুচিনি এবং পানি।

## রন্ধন প্রণালী
প্রথমে একটি পাত্রে গরম পানিতে তেজপাতা, দারুচিনি, এলাচি দিয়ে ফুটিয়ে তাতে চিনি ঢেলে তৈরি করতে হয় সুগন্ধি সিরা। তবে চিনির এ সিরা পাতলা হওয়াই শ্রেয়। তারপর ময়দা ঘিয়ে ভেজে চিনির সিরা ঢেলে অল্প আঁচে বারংবার নাড়তেচাড়তে হয় যতক্ষণ না তুশা উজ্জ্বল বাদামী বর্ণ ধারণ করছে। তবে সতর্ক থাকতে হবে মিশ্রণটি যাতে পুড়ে না যায়, না হলে তেঁতো স্বাদ হয়ে যাবে। কিছুক্ষণের মধ্যে ময়দা চিনির সিরা শুষে নেবে। অতঃপর তাপ কমিয়ে মেশাতে হয় কিশমিশ, বাদাম ইত্যাদি।

## আরও দেখুন
* বাংলাদেশি রন্ধনশৈলী

## তথ্যসূত্র

বিষয়শ্রেণী:সিলেটি রন্ধনশৈলী
বিষয়শ্রেণী:মিষ্টান্ন
বিষয়শ্রেণী:মিষ্টি পিঠা
বিষয়শ্রেণী:ধর্মীয় খাদ্য ও পানীয়

বিষয়শ্রেণী:কনফেকশনারি
২০০২ আন্তর্মহাদেশীয় কাপ

**২০০২ আন্তর্মহাদেশীয় কাপ** হচ্ছে ২০০২ সালের ৩রা ডিসেম্বর তারিখে আয়োজিত একটি ম্যাচ, যেখানে ২০০১–০২ উয়েফা চ্যাম্পিয়নস লীগ বিজয়ী স্পেনীয় ক্লাব রিয়াল মাদ্রিদ এবং ২০০২ কোপা লিবের্তাদোরেস বিজয়ী প্যারাগুয়ের ক্লাব অলিম্পিয়া মুখোমুখি হয়েছিল। আন্তর্মহাদেশীয় কাপের ইতিহাসে প্রথমবারের মতো ম্যাচটি জাপানের ইয়োকোহামা শহরের আন্তর্জাতিক স্টেডিয়াম ইয়োকোহামায় আয়োজিত হয়েছিল। এই ম্যাচটি অলিম্পিয়া এবং রিয়াল মাদ্রিদের উভয় ক্লাবের জন্যই একটি বিশেষ উপলক্ষ ছিল, কেননা উভয় ক্লাবই ২০০২ সালে তাদের শতবর্ষ উৎযাপন করেছে। রিয়াল মাদ্রিদ আক্রমণভাগের খেলোয়াড় রোনালদো এই ম্যাচের ম্যান অফ দ্য ম্যাচের পুরস্কার জয়লাভ করেছিল। ম্যাচের ১৪তম মিনিটে রোনালদো করা গোলের মাধ্যমে রিয়াল মাদ্রিদে ম্যাচে এগিয়ে যায়। পরবর্তীতে ৮৪তম মিনিটে গুতির করা গোলের মাধ্যমে রিয়াল মাদ্রিদ ২–০ গোলে তাদের জয় নিশ্চিত করে।

## ম্যাচ
### বিস্তারিত

## তথ্যসূত্র

## বহিঃসংযোগ
*ফিফা নিবন্ধ 
*কনমেবল.কমে কোপা ইউরোপিয়া/সুদামেরিকানা টয়োটা ২০০২ 

বিষয়শ্রেণী:২০০২–০৩-এ ইউরোপীয় ফুটবল
বিষয়শ্রেণী:২০০২-এ দক্ষিণ আমেরিকান ফুটবল
বিষয়শ্রেণী:২০০২-এ জাপানী ফুটবল
বিষয়শ্রেণী:আন্তর্মহাদেশীয় কাপ (ফুটবল)
বিষয়শ্রেণী:রিয়াল মাদ্রিদ ফুটবল ক্লাবের ম্যাচ
বিষয়শ্রেণী:ক্লাব অলিম্পিয়ার ম্যাচ
বিষয়শ্রেণী:জাপানে আয়োজিত আন্তর্মহাদেশীয় কাপের (ফুটবল) ম্যাচ
বিষয়শ্রেণী:২০০২–০৩-এ স্পেনীয় ফুটবল
বিষয়শ্রেণী:ইয়োকোহামায় ক্রীড়া প্রতিযোগিতা
বিষয়শ্রেণী:ডিসেম্বর ২০০২-এ ক্রীড়া অনুষ্ঠান
বিষয়শ্রেণী:২০০২-এ ফুটবল
শেইখুপুরা

**শেইখুপুরা** (, ) পাকিস্তানের পাঞ্জাব প্রদেশে অবস্থিত একটি অন্যতম শহর। ১৬০৭ সালে মুগল সম্রাট জাহাঙ্গীর কর্তৃক প্রতিষ্ঠিত শেইখুপুরা বর্তমানে পাকিস্তানের ১৭তম বৃহত্তম শহর এবং শেইখুপুরা জেলার সদর দপ্তর। শহরটি মূলত একটি শিল্প কেন্দ্রীয় অঞ্চল এবং উপগ্রহ শহর, লাহোরের উত্তর-পশ্চিম থেকে প্রায় ৩৮ কিলোমিটার দূরত্বে অবস্থিত।

## উল্লেখযোগ্য ব্যক্তিবর্গ
* আকিব জাভেদ - পাকিস্তানের সাবেক ক্রিকেটার
* জাহাঙ্গীর - মুঘল সাম্রাজ্যের চতুর্থ সম্রাট
* মোহাম্মাদ আসিফ - পাকিস্তানি ক্রিকেটার
* ওয়ারিস শাহ - সুফিবাদী কবি

## তথ্যসূত্র

## বহিঃসংযোগ

*Official Website of Punjab Government 

বিষয়শ্রেণী:পাকিস্তানের শহর
বিষয়শ্রেণী:পাঞ্জাব, পাকিস্তানে শিক্ষা
১৯৫৩–৫৪ লা লিগা

**১৯৫৩–৫৪ লা লিগা** হচ্ছে লা লিগার ২৩তম মৌসুম। নিজেদের ২য় শিরোপা জয়ের ২১ বছর পর রিয়াল মাদ্রিদ ৩য় বারের মতো লা লিগার শিরোপা তাদের ঘরে তোলে।

## দলের অবস্থান

## লীগ টেবিল

## ফলাফল

## অবনমন গ্রুপ
### টেবিল

### ফলাফল

## সর্বোচ্চ গোলদাতা

## বহিঃসংযোগ
*প্রাতিষ্ঠানিক ওয়েবসাইট 

বিষয়শ্রেণী:লা লিগার মৌসুম
বাদিন

**বাদিন** ( ) পাকিস্তানের প্রধান শহর এবং সিন্ধু প্রদেশের বাদিন জেলার রাজধানী। এটি সিন্ধু নদীর পূর্বদিকে অবস্থিত। অঞ্চলটি তুষারময়, উর্বর এবং ক্রমবর্ধমান সময়ের প্রয়োজনে চাউল উৎপাদনের জন্য উপযুক্ত। শহরটির কাছাকাছি কিছু গুরুত্বপূর্ণ তেল ক্ষেত্র অবস্থিত। বাডিন জেলার প্রধান শহর বাদিন নামক অঞ্চল। ১৯৯৮ সালের আদমশুমারীর হিসাব অনুযায়ী শহরটির জনসংখ্যা ছিল প্রায় ৬১,৩০২ জন এর মত।

বাদিন জেলা ১৯৭৫ সালে প্রতিষ্ঠিত হয়েছিল, এতে ৫টি তালুক বিজ, বাদিন, মাতলি, শহীদ ফজল রাহু, তালহার ও তান্দো বাগো এবং ৪৬ টি ইউনিয়ন পরিষদের সাথে ১৪ রাজস্ব অঞ্চল রয়েছে। এছাড়াও ১১১ টি তাপস এবং ৫৩৫ দেহা রয়েছে। এই জেলাটি হায়দ্রাবাদ এবং উত্তরে মিরপুরখাসা জেলার সীমানা নিয়ে গঠিত হয়েছে। পূর্বে থারপার্কার ও মিরপুরখাস, পশ্চিমে হায়দ্রাবাদ ও থাট্টা জেলা এবং দক্ষিণে ভারতের কুচ জেলা, যেটি ভারতের সাথে আন্তর্জাতিক সীমানা গঠন করে থাকে।

## তথ্যসূত্র

বিষয়শ্রেণী:পাকিস্তানের শহর
লা ফাব্রিকা

**লা ফাব্রিকা** হলো রিয়াল মাদ্রিদ যুব একাডেমী এবং খেলোয়াড় তৈরির স্থান যা কান্তেরা নামেও পরিচিত। এটি একটি বিশ্বমানের যুব একাডেমী যা তার ইতিহাস জুড়ে রিয়াল মাদ্রিদের ক্রীড়া সাফল্যতে অবদান রেখেছে।

১৯৫০-এর দশকে লা ফাব্রিকা গঠন করা হয়। তৎকালীন সভাপতি সান্তিয়াগো বার্নাব্যু ইয়েস্তেয়ের দিক-নির্দেশনায় *মিগুয়েল মালবো* এর প্রতিষ্ঠা ও উন্নতি করেন।
১৯৫০-এর দশকে শুরু হওয়ার পর থেকে, অগণিত খেলোয়াড় লা ফ্যাব্রিকার যুব একাডেমি থেকে বের হয়েছে। তাদের মধ্যে কেউ কেউ ঘরোয়া এবং আন্তর্জাতিকভাবে রিয়াল মাদ্রিদের দুর্দান্ত ক্রীড়া সাফল্যে অবদান রেখেছেন। উদাহরণস্বরূপ, ১৯৮০ এর দশকে, রিয়াল মাদ্রিদ ধারাবাহিকভাবে পাঁচটি লা লিগা শিরোপা জিতেছিল, দুটি ধারাবাহিক উয়েফা ইউরোপা লীগ জয় করে এবং তিনটি উয়েফা চ্যাম্পিয়নস লীগে সেমিফাইনালে উঠেছিলো, সেই দলের বেশিরভাগ খেলোয়াড় লা ফাব্রিকাতে তৈরি হয়েছিল।
## দলসমূহ

রিয়াল মাদ্রিদ কাস্তিয়া একটি সম্পূর্ণ পেশাদার দল; লা ফাব্রিকায় অন্যান্য সকল দল যুব দল,যাদের বয়সসীমা ৮ থেকে ১৯ বছরের মধ্যে। প্রতিটি যুব দল আলাদা আলাদা লীগে প্রতিদ্বন্দ্বিতা করে। যুব খেলোয়াড়রা যদি রিয়ালের প্রথম দল দলে খেলতে চায় তবে তাদের উন্নতি করতে হবে অগ্রগতি। ১২ টি যুবদল ২৭০ জনেরও বেশি খেলোয়াড় খেলে।

## তথ্যসূত্র

## বহিঃসংযোগ
*অফিসিয়াল ওয়েবসাইট

বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:রিয়াল মাদ্রিদ যুব একাডেমী
বিষয়শ্রেণী:স্পেনে ফুটবল একাডেমী
শাহজাহান মিয়া (পটুয়াখালীর রাজনীতিবিদ)

**শাহজাহান মিয়া** (১৭ জানুয়ারি ১৯৪০ — ২১ অক্টোবর ২০২৩) বাংলাদেশের একজন রাজনীতিবিদ ও আইনজীবী ছিলেন। তিনি পটুয়াখালী-১ আসনের সংসদ সদস্য ও শেখ হাসিনার দ্বিতীয় মন্ত্রিসভায় ধর্ম প্রতিমন্ত্রী ছিলেন।

## প্রাথমিক জীবন
শাহজাহান মিয়া ১৭ জানুয়ারি ১৯৪০ সালে পটুয়াখালী জেলায় জন্মগ্রহণ করেন।

## কর্মজীবন
শাহজাহান মিয়া পটুয়াখালী জেলা আইনজীবী সমিতির সভাপতি ছিলেন।

## রাজনৈতিক জীবন
শাহজাহান মিয়া ষাটের দশকে বিএম কলেজ থেকে ছাত্রাবস্থায় রাজনৈতিক জীবন শুরু করেন।

১৯৬৭ সালে মহকুমা আওয়ামী লীগের প্রচার সম্পাদক, ১৯৬৯ সালে পটুয়াখালী জেলা আওয়ামী লীগের সদস্য ও ১৯৯১ সাল থেকে ডিসেম্বর ২০১৯ পর্যন্ত পটুয়াখালী জেলা আওয়ামী লীগের সভাপতির দায়িত্ব পালন করেন।

১৯৭৩ সালে পটুয়াখালী পৌরসভার সাবেক চেয়ারম্যান নির্বা‌চিত হয়ে‌ছিলেন।

তিনি ১২ জুন ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে আওয়ামী লীগের প্রার্থী হিসেবে সংসদ সদস্য নির্বাচিত হয়েছেন।

১৯৯১ সালের পঞ্চম ও ২০০১ সালের অষ্টম জাতীয় সংসদ নির্বাচনে আওয়ামী লীগের প্রার্থী হিসেবে অংশগ্রহণ করে পরাজিত হন।

শেখ হাসিনার দ্বিতীয় মন্ত্রিসভায় তিনি ধর্ম বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেন।

## পারিবারিক জীবন
বিবাহিত জীবনে অ্যাডভোকেট মো. শাহজাহান মিয়ার তিন ছেলে, এক মেয়ে। বড় ছেলে আখতারুজ্জামান বাচ্চু জেলা আওয়ামী লীগের সাবেক বন ও পরিবেশবিষয়ক সম্পাদক। মেজ ছেলে মো. তারিকুজ্জামান মনি জেলা আওয়ামী লীগের সদস্য ও পৌর আওয়ামী লীগের সাধারণ সম্পাদক।

## মৃত্যু
শাহজাহান মিয়া ২১ অক্টোবর ২০২৩ শনিবার সকাল ৬টার দিকে ঢাকার বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে চিকিৎসাধীন অবস্থায় মৃত্যুবরণ।
## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:পটুয়াখালী জেলার আইনজীবী
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:বাংলাদেশের ধর্ম প্রতিমন্ত্রী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:পটুয়াখালীর ব্যক্তি
বিষয়শ্রেণী:পটুয়াখালী সরকারি জুবিলী উচ্চ বিদ্যালয়ের প্রাক্তন শিক্ষার্থী
জন হার্ট

**স্যার জন ভিনসেন্ট হার্ট**, সিবিই (; ২২ জানুয়ারি ১৯৪০ - ২৫ জানুয়ারি ২০১৭) ছিলেন একজন ইংরেজ অভিনেতা। তিনি পঞ্চাশ বছরের অধিক সময় মঞ্চে ও পর্দায় কাজ করেছেন। হার্টকে ব্রিটেনের অন্যতম সেরা অভিনয়শিল্পী হিসেবে বিবেচনা করা হয় এবং পরিচালক ডেভিড লিঞ্চ তাকে "সোজা কথায় বিশ্বের সেরা অভিনেতা" বলে আখ্যায়িত করেন।

হার্ট *[[আ ম্যান ফর অল সিজনস্‌ (১৯৬৬-এর চলচ্চিত্র)|আ ম্যান ফর অল সিজনস্‌]]* (১৯৬৬) চলচ্চিত্রে রিচার্ড রিচ চরিত্রে অভিনয় করে খ্যাতি অর্জন করেন এবং *টেন রিলিংটন প্লেস* (১৯৭০) চলচ্চিত্রে টিমোঠি ইভানস চরিত্রে অভিনয় করে বাফটা পুরস্কারের মনোনয়ন লাভ করেন। পরবর্তী কালে *দ্য নেকড সিভিল সারভেন্ট* (১৯৭৫) টেলিভিশন চলচ্চিত্রে কুয়েন্টিন ক্রিস্প চরিত্রে অভিনয় করে তার প্রথম বাফটা পুরস্কার অর্জন করেন। ১৯৭৬ সালে তিনি বিবিসির টিভি ধারাবাহিক *আই, ক্লডিয়াস*-এ কালিগুলা চরিত্রে অভিনয় করেন। জেল নাট্যধর্মী *[[মিডনাইট এক্সপ্রেস (চলচ্চিত্র)|মিডনাইট এক্সপ্রেস]]* (১৯৭৮) ছবিতে তার অভিনয় তাকে আন্তর্জাতিক অঙ্গনে পরিচিতি পাইয়ে দেয় এবং তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। বিজ্ঞান কল্পকাহিনিমূলক ভীতিপ্রদ *[[অ্যালিয়েন (চলচ্চিত্র)|অ্যালিয়েন]]* (১৯৭৯) ছবিতে নভোচারী কেন চরিত্রে অভিনয় করে তিনি বাফটা পুরস্কারের মনোনয়ন লাভ করেন এবং কয়েকটি প্রকাশনা এই ছবিটি একটি দৃশ্যকে চলচ্চিত্র শিল্পের ইতিহাসে সবচেয়ে স্মরণীয় দৃশ্য বলে উল্লেখ করেছে।

চলচ্চিত্র শিল্পে তার অসামান্য অবদানের স্বীকৃতি হিসেবে ২০১২ সালে তাকে বাফটা আজীবন সম্মাননা পুরস্কার প্রদান করা হয়। নাটকে তার অবদানের জন্য ২০১৫ সালে তিনি নাইট উপাধিতে ভূষিত হন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৪০-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:ডার্বিশায়ারের অভিনেতা
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ব্রিটিশ নাইটহুড প্রাপ্ত অভিনেতা
বিষয়শ্রেণী:নাইটস ব্যাচেলর
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ টেলিভিশন অভিনেতার জন্য বাফটা পুরস্কার বিজয়ী
বিষয়শ্রেণী:অডিওবই পাঠক
বিষয়শ্রেণী:ইংল্যান্ডে ক্যান্সারে মৃত্যু
পাইপার লরি

**পাইপার লরি** (জন্ম: **রোসেটা জ্যাকবস**, ২২ জানুয়ারি ১৯৩২ – ১৪ অক্টোবর ২০২৩) হলেন একজন মার্কিন অভিনেত্রী। তিনি *[[দ্য হাসলার (চলচ্চিত্র)|দ্য হাসলার]]* (১৯৬১), *[[ক্যারি (১৯৭৬-এর চলচ্চিত্র)|ক্যারি]]* (১৯৭৬), ও *[[চিলড্রেন অব আ লেসার গড (চলচ্চিত্র)|চিলড্রেন অব আ লেসার গড]]* (১৯৮৬) চলচ্চিত্রে অভিনয়ের জন্য প্রসিদ্ধ, এই তিনটি চলচ্চিত্রে অভিনয় করে তিনি তিনটি একাডেমি পুরস্কারের মনোনয়ন লাভ করেছেন। এছাড়া তিনি *দ্য হাসলার* ছবিতে অভিনয়ের জন্য শ্রেষ্ঠ বিদেশি অভিনেত্রী বিভাগে বাফটা পুরস্কার এবং *ক্যারি* ছবিতে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেছেন।

টেলিভিশনের পর্দায় তিনি *ডেজ অব ওয়াইন অ্যান্ড রোজেস* নাটকে কির্স্টেন আর্নেসেন এবং *টুইন পিকস* ধারাবাহিকে ক্যাথরিন মার্টেল চরিত্রে অভিনয়ের জন্য পরিচিত। টেলিভিশনে অভিনয়ের জন্য তিনি আটটি এমি পুরস্কারের মনোনয়ন লাভ করেছেন এবং ১৯৮৭ সালে *প্রমিজ* মিনি ধারাবাহিকে অভিনয় করে একটি প্রাইমটাইম এমি পুরস্কার অর্জন করেছেন। এছাড়া তিনি তিনটি গোল্ডেন গ্লোব পুরস্কারের মনোনয়ন লাভ করেন এবং ১৯৯১ সালে তিনি *টুইন পিকস* ধারাবাহিকে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৩২-এ জন্ম
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ডেট্রয়েটের অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:আর্ট স্টুডেন্টস লিগ অফ নিউ ইয়র্কের প্রাক্তন শিক্ষার্থী
বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্�
বিষয়শ্রেণী:২০২৩-এ মৃত্যু
আশীষ কুমার লোহ

**আশীষ কুমার লোহ** (১০ অক্টোবর ১৯৩৭ - ৪ নভেম্বর ১৯৯৪) ছিলেন একজন বাংলাদেশী নাট্যকার, চিত্রনাট্যকার, লেখক, অভিনেতা ও কৌতুকাভিনেতা। ছোট গল্পকার হিসাবেও তিনি সুনাম অর্জন করেন। তিনি *পরিণীতা* (১৯৮৬) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার অর্জন করেন।

## ব্যক্তিগত জীবন
লোহ ১৯৩৭ সালের ১০ অক্টোবর ময়মনসিংহ জেলার ঈশ্বরগঞ্জ উপজেলার উচাখিলা ইউনিয়নের গোল্লা জয়পুর গ্রামে জন্মগ্রহণ করেন। বাল্যকালে স্থানীয় প্রাথমিক বিদ্যালয়ে লেখাপড়া শেষে তিনি ময়মনসিংহ জিলা স্কুলে ভর্তি হন। ১৯৫৩ সালে ম্যাট্রিক পাস করে তিনি ময়মনসিংহ আনন্দমোহন কলেজে বিজ্ঞান বিভাগে ভর্তি হন।
কলেজে ছাত্র থাকাকালীন তিনি কৌতুক ও নাটকে অভিনয়ের দিকে ঝুঁকে পরেন। কলেজের বার্ষিক নাটক ও বিভিন্ন অনুষ্ঠানে অভিনয় ও কৌতুক এবং স্থানীয় টাউন হল মঞ্চে নিয়মিত নাটকে অভিনয় করে খ্যাতি অর্জন করেন।
আনন্দমোহন কলেজ থেকে ১৯৫৫ সালে আইএসসি পাস করেন। এরপর তিনি ঢাকায় চলে যান এবং ঢাকার বিভিন্ন মঞ্চ নাটকে অভিনয় ও কৌতুক প্রদর্শন করে ঢাকায় খ্যাতি অর্জন করেন। এই সময় তিনি বেতার ও টেলিভিশনে অভিনয় শিল্পী হিসেবে তালিকাভুক্ত হন।

## কর্মজীবন
লোহ শিল্পী হিসাবে তিনি বেতার ও টেলিভিশনে বিভিন্ন নাটকে অংশগ্রহণ করা বাদেও তিনি বেতার ও টেলিভিশনের জন্য নাটক লেখা শুরু করেন। কালক্রমে লোহ একজন খ্যাতনামা নাট্যকার হিসাবে নিজেকে প্রতিষ্ঠিত করেন এবং নাট্যভিনয়ে নিজ যোগ্যতার পরিচয় দেন। ষাট দশকে তৎকালীন পাকিস্তান টেলিভিশন ঢাকা কেন্দ্রের ধারাবাহিক কৌতুক নাটক *হীরা- চুনিপান্না*-এ হীরার ভূমকায় অভিনয় করে জনপ্রিয়তা অর্জন করেন। ষাট দশকে তিনি চলচ্চিত্র জগতে অভিনয় করা শুরু করেন। সারা জীবনে তিনি প্রায় চল্লিশটিরও বেশি সিনেমায় অভিনয় করেন।

## চলচ্চিত্র তালিকা
### অভিনীত চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৩৭-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:ময়মনসিংহ জেলার অভিনয়শিল্পী
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
চেন্নাই আন্তর্জাতিক বিমানবন্দর মেট্রো স্টেশন

**চেন্নাই আন্তর্জাতিক বিমানবন্দর মেট্রো স্টেশন** চেন্নাই মেট্রোর ব্লু লাইনের একটি মেট্রো রেলওয়ে স্টেশন। স্টেশনটি চেন্নাই আন্তর্জাতিক বিমানবন্দর এবং মেনাম্বাক্কাম এবং তিরুসুলামের আশেপাশের এলাকার জন্য মেট্রো রেল পরিষেবা প্রদান করে।

স্টেশনটির ফলে বিমানবন্দরের সাথে দ্রুতগামী গণপরিবহন ব্যবস্থার সংযোগ ঘটেছে। মেট্রো রেল ও বিমানবন্দরের সংযোগের ক্ষেত্রে দিল্লির পরে চেন্নাই ভারতের দ্বিতীয় শহর যাতে এই সুবিধা রয়েছে।

## নির্মাণ
স্টেশনটির ভিত্তি ২৪ মে ২০১২ সালে স্থাপিত হয়েছিল। স্টেশনটির স্থাপত্য ও কাঠামোগত নকশা এআইআইয়ের দ্বারা ক্রিয়েটিভ গ্রুপের পরামর্শক্রমে তৈরি করা হয়েছে, তবে স্টেশনটির অভ্যন্তরীণ অংশ সিএমআরএল দ্বারা ডিজাইন করা হয়েছে। মেট্রো স্টেশন নির্মাণের জন্য  সময়সীমা ১৪ মাস এবং ₹৪৮০ মিলিয়ন টাকা ইউআরসি কনস্ট্রাকশন কোম্পানি প্রাইভেট লিমিটেড, এরোডকে প্রদান করা হয়েছে।

জুলাই ২০১৪ সালের শেষ নাগাদ স্টেশনটির কাঠামোগত কাজ সম্পন্ন হয়।

## স্টেশন
স্টেশন ভবনটি একটি বেসমেন্ট, মেঝে, মেট্রো গ্রাউন্ড মেঝে, কনকোর্স, এবং একটি প্ল্যাটফর্ম সঙ্গে একটি পাঁচ স্তরের টার্মিনাল। স্টেশন ১৭,৩০০ বর্গ মিটার আয়তন বিশিষ্ট। যাত্রীদের সরাসরি আন্তর্জাতিক ও গার্হস্থ্য টার্মিনাল থেকে স্টেশনে পৌঁছানোর জন্য় স্টেশনটি কাচের সংযোগকারী টিউব দ্বারা দুটি টার্মিনালগুলিকে সংযুক্ত করবে। স্টেশন একটি স্বনির্ভর গোপন ফিক্স অ্যালুমিনিয়াম ছাদ সঙ্গে একটি আরসিসি শেলের (খোলকের মত গঠন) গঠন বিশিষ্ট ভবন হবে।

স্টেশনে পার্কিং সুবিধা থাকবে এমন কারাগারে কয়েক জন।

## যাত্রী
২০১৮ সালের হিসাবে প্রায় ৫,০০০ জন যাত্রী প্রতিদিন মেট্রো স্টেশনটি দিয়ে চলাচল করে, এটি চেন্নাইয়ের সবচেয়ে ব্যস্ততম মেট্রো স্টেশনগুলির মধ্যে একটি।

## তথ্যসূত্র

## বহিঃসংযোগ
*চেন্নাই মেট্রো রেল লিমিটেডের অফিসিয়াল ওয়েবসাইট

বিষয়শ্রেণী:চেন্নাই মেট্রোর স্টেশন
বিষয়শ্রেণী:চেন্নাইয়ের রেলওয়ে স্টেশন
বিষয়শ্রেণী:চেন্নাইয়ের পরিবহন ব্যবস্থা
বিষয়শ্রেণী:ভারতের বিমানবন্দরে রেল সংযোগ
বিষয়শ্রেণী:ভারতে স্ট্যান্ডার্ড গেজ রেলওয়ে
কৌশিক হোসেন তাপস

**কৌশিক হোসেন তাপস** (জন্ম: ৮ নভেম্বর ১৯৮৩) বাংলাদেশের একজন সঙ্গীত সুরকার এবং গায়ক। তিনি পূর্ণদৈর্ঘ্য প্রেম কাহিনী (২০১৩) চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন। এছাড়াও ২০১৮ সালে তিনি শ্রেষ্ঠ বাংলাদেশী সুরকার এবং গায়ক হিসেবে দাদাসাহেব ফালকে সম্মানসূচক খেতাব অর্জন করেন।

তিনি বর্তমানে গান বাংলা টিভির সিইও এবং ব্যবস্থাপনা পরিচালক হিসেবে দায়িত্বরত আছেন।

## প্রাথমিক জীবন
আট বছর বয়সে তার প্রথম সঙ্গীত অ্যালবাম "পাখিদের পাঠশালা" একুশে বইমেলাতে প্রকাশিত হয়। তিনি বাংলাদেশ ইনস্টিটিউট অব ব্রডকাস্টিং আর্টস এ পড়ালেখা করে।  তিনি শিশু একাডেমীতে গান শেখেন এবং ছায়ানট থেকে লোক সঙ্গীত শেখেন।

## কর্মজীবন
২০১৫ সালে তিনি ভারতীয় সঙ্গীত পরিচালক সেলিম মার্চেন্ট-এর সাথে কাজ করেন। তাপস "ওয়ান মোর জিরো কমিউনিকেসশন", "দ্য ফুয়েল স্টেশন লেভেল" এবং "টিএম প্রোডাকশন" নামে তিনটি কোম্পানি গঠন করেন।  তার হাত ধরে বাংলা গানের জগতে *উইন্ড অব চেঞ্জেস* (পরিবর্তনের হাওয়া) নামে সঙ্গীতের একটি ফ্লাটফর্ম তৈরী হয়, যা দেশ বিদেশে ব্যাপক আলোচিত হয়। তিনি এখন TMRECORDS নামে অডিও কম্পানি গঠন করেছেন। যেখান থেকে ইতোমধ্যে মাইলস ব্যান্ড এর হামিম আহমেদ, ঐশী, লুইপা, আরিফিন রুমি, এস আই টুটুল, দোলা, আনিকা  সহ অনেকের গান মুক্তি পেয়েছে।

## ব্যক্তিগত জীবন
তাপস ফারজানা মুন্নিকে বিয়ে করেন। মুন্নি একজন বিউটিশিয়ান ও ফ্যাশন ডিজাইনার। তাদের তিনটি সন্তান রয়েছে।

## ডিস্কোগ্রাফি
### সঙ্গীত ভিডিও

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৮৩-এ জন্ম